JUBILE แจงกำไรปี 58 ชะลอตัวตามภาวะศก. ยังมีปันผล 0.25บ./หุ้น XD 12 พ.ค.นี้
JUBILE เผยกำไรปี 58 ลดลง 35% หลังภาวะเศรษฐกิจและการซื้อของผู้บริโภคช่วง 9 เดือนแรกชะลอตัว
24 ก.พ. 2559

บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 131.12 ล้านบาท หรือมีกำไรสุทธิ 0.75 บาทต่อหุ้น ลดลง 35.9% จากช่วงเดียวกันของปีก่อนที่มีกำไรสุทธิ 204.55 ล้านบาท หรือมีกำไรสุทธิ 1.17 บาทต่อหุ้น
โดยกำไรในปี 58 ที่ลดลงเนื่องจากบริษัทมีรายได้จากการขายลดลง หลังภาวะเศรษฐกิจและการซื้อของผู้บริโภคในช่วง 9 เดือนแรกชะลอตัว อย่างไรก็ตามการปรับกลยุทธ์การขายและการกระตุ้นเศรษฐกิจของภาครัฐฯส่งผลให้ผลการดาเนินงานในไตรมาสที่ 4 ของปี 2558 ดีขึ้น
พร้อมประกาศจ่ายปันผลงวดดำเนินงานวันที่ 1 ม.ค.58 ถึงวันที่ 31 ธ.ค.58 เป็นเงินสดจำนวน 0.25 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 12 พ.ค.59 และกำหนดจ่ายเงินปันผลในวันที่ 23 พ.ค.59